作者：刘辰翁
词牌/韵律：摸鱼儿

paragraphs: 想幼安、辽东归后，自羞年少龙首。
长安市上垆边卧，枉却快行家走。
空两袖。
染醉墨淋漓，把似天香透。
功名邂逅。
便六一词高，君谟字伟，但见说行昼。
人间事，苦似成丹无候。
神清苔字如镂。
明年六十闻歌后，颇记薄醺醺否。
儿拍手。
笑马上葛疆，也作家山友。
烦伊起寿。
更待复一中，毋多酌我，疏影共三嗅。